Súradnice: 49°24′53″S 21°42′00″V﻿ / ﻿49,41461°S 21,69997°V﻿ / 49.41461; 21.69997

**Duklianske bojisko a pamätníky na Dukle a vo Svidníku** sú národné kultúrne pamiatky, venované Karpatsko-duklianskej operácii, ktorá sa odohrala počas 2. svetovej vojny v oblasti Duklianskeho priesmyku a pamiatke tu padlým vojakom.

Duklianske bojiska. Duklianske bojisko je národná kultúrna pamiatka zapísaná v Ústrednom zozname pamiatkového fondu (na základe uznesenia predsedníctva Slovenskej národnej rady č. 24 z 27. 2. 1961). Územne je rozdelená do dvoch lokalít:
--------------------------------------------------------------------------------------------------------------------------------------------------------------------------------------------------------------------------------------------

* *Dukla – pamätník Česko-Slovenského armádneho zboru v katastrálnom území Vyšný Komárnik*
* *Pamätník sovietskej armády v katastrálnom území Svidník*

### Pamätník Česko-Slovenského armádneho zboru

Pamätník sa nachádza v katastrálnom území obce Vyšný Komárnik 49°24′53″S 21°42′00″V﻿ / ﻿49,41461°S 21,69997°V﻿ / 49.41461; 21.69997. Jeho vybudovaním v priestore bojov vláda Česko-Slovenskej republiky vzdala padlým vojakom 1. česko-slovenského armádneho zboru. Pamätník bol postavený v roku 1949 a jeho autorom je Ing. architekt Josef Grus. Pri pamätníku leží vojenské pohrebisko – cintorín, na ktorom je pochovaných 565 príslušníkov zboru.

Pamätník tvorí vysoký pylón a kolumbárium. Uzatvára južnú stranu cintorína a spolu s obradnou sieňou je vysoký 28 m. Svojím tvarom pylón symbolicky znázorňuje úder oslobodzovacích vojsk do nepriateľskej obrany na poľsko-československom pomedzí. V roku 1949 bola súčasťou pamätníka *socha čs. vojaka, ktorý vzdáva na poctu zbraň svojim mŕtvym spolubojovníkom, dielo sochára Jana Vítka* *a vtedajsi statny znak - lev s dvojkrizom. Tato socha bola v roku* 1964 odstranena spolu s povodnym statnym znakom a v roku 1964 bol pamätník doplnený o bronzové súsošie *Žalujem* od národného umelca Jána Kulicha: matka ďakuje sovietskemu vojakovi za oslobodenie a zároveň žaluje fašizmus za príkoria a utrpenie, ktoré spôsobil. Ďalej bol pôvodný štátny znak nahradený štátnym znakom vtedy platným.

Na kolonáde vedúcej k pamätníku sú umiestnené bronzové tabule s vygravírovanými menami 1265 príslušníkov 1. čs. armádneho zboru v ZSSR, ktorí padli v Karpatsko-duklianskej operácii. Nie všetci sú pochovaní na Dukle; väčšina hrobov sa nachádza na poľskej strane hraníc, predovšetkým v meste Dukla a v osade Nowosielce.

V kolumbáriu pamätníka (žulové čierne oválne teleso s výklenkami na ukladanie urien) je uložená prsť zo všetkých miest bojov 1. čs. armádneho zboru v ZSSR. Portál kolumbária zdobia reliéfy znázorňujúce jeho bojovú cestu od Buzuluku do Prahy.

Pri štátnej ceste, asi 200 m od štátnej hranice, je žulový pamätník *Rozpuknuté srdce*. Postavený je na mieste tragickej smrti generála Jaroslava Vedrala-Sázavského, veliteľa 1. čs. samostatnej brigády v ZSSR, ktorý tu zahynul 6. októbra 1944. Generálovo auto nabehlo na nástražnú mínu. Spolu s generálom zahynul aj jeho vodič a osobná stráž.

Vľavo od štátnej cesty asi 100 m od štátnej hranice, na mieste, kde bol pôvodný cintorín príslušníkov čs. armádneho zboru, je od roku 1967 umiestnená žulová plastika – symbol ženijného vojska v Karpatsko-duklianskej operácii. Plastika zobrazuje ruku ženistu pri zneškodňovaní protitankovej míny.

Pri štátnej hranici je postavená na mieste pôvodnej pozorovateľne veliteľa zboru generála L. Svobodu49°24′53″S 21°42′30″V﻿ / ﻿49,414585°S 21,708249°V﻿ / 49.414585; 21.708249 vyhliadková veža. Pôvodná veža bola drevená, súčasná bola odhalená v roku 1974. Rozhľadňa je postavená v nadmorskej výške 550 m a je vysoká 52 m. Vo vstupnej hale vyhliadkovej veže je inštalované audiovizuálne zariadenie, ktoré umožňuje návštevníkovi získať podrobnejšie informácie o Karpatsko-duklianskej operácii. Z plošiny je výhľad na duklianske bojisko na poľskej i slovenskej strane. V interiéri rozhľadne je inštalovaná lipová ratolesť – symbol slovanskej vzájomnosti a zároveň označenie československej generálskej vojenskej hodnosti.

V roku 1981 bola v severovýchodnej časti areálu pamätníka vytvorená *aleja Hrdinov Dukly*. Na kamenných žulových blokoch sú umiestnené busty 15 hrdinov Sovietskeho zväzu a Československej republiky, aktívnych účastníkov Karpatsko-duklianskej operácie. Busty v nadživotnej veľkosti tu majú maršali Sovietskeho zväzu Ivan Stepanovič Konev, K. S. Moskalenko a A. A. Grečko, armádni generáli L. Svoboda a K. Klapálek, generálmajori A. Sochor a R. Tesařík, podplukovníci J. Kholl a F. Vrána, kapitáni R. Jasiok a V. Opatrný, gardoví seržanti P. A. Kondyra, V. N. Golovaň a D. Karakulov a mladší seržant I. V. Babin.

Areál Duklianskeho bojiska sa rozprestiera od rázcestia obce Kapišová až po slovensko-poľský hraničný priechod Dukla. Jeho súčasťou je *vojenské prírodné múzeum*, ktoré bolo sprístupnené verejnosti v roku 1959. Nachádza sa tu expozícia v prírode s rozmiestnenou bojovou technikou v katastrálnom území obci Nižného Komárnika a Vyšného Komárnika. Sprístupnené sú aj zrekonštruované delostrelecké palebné postavenia a bunkre jednotiek 1. čs. armádneho zboru v ZSSR i veliteľské stanovište veliteľa 3. čs. brigády, z ktorého velitelia zabezpečovali ďalšiu útočnú činnosť na slovenskom území po prekročení štátnej hranice. 

* Pohľad na pamätník česko-slovenského armádneho zboruPohľad na pamätník česko-slovenského armádneho zboru
* Bronzové súsošie Žalujem od národného umelca Jána KulichaBronzové súsošie *Žalujem* od národného umelca Jána Kulicha
* Pylón duklianskeho pamätníka je postavený zo žulových kvádrov.Pylón duklianskeho pamätníka je postavený zo žulových kvádrov.
* Kolumbárium pamätníkaKolumbárium pamätníka
* Vojenský cintorínVojenský cintorín
* Alej hrdinovAlej hrdinov
* Rozhľadňa na mieste pôvodnej pozorovateľneRozhľadňa na mieste pôvodnej pozorovateľne
* Lisunov Li-2Lisunov Li-2
* Avia B-33Avia B-33

### Údolie smrti

Tank T-34 na území obce Kapišová
Údolie smrti je súčasťou Prírodného duklianskeho múzea. Zaoberá plochu obcí Dobroslava, Kapišová, Kružlová, Nižná Pisaná, Svidnička, Vápeník a Vyšná Pisaná, kde je osadená vojenská technika z obdobia Karpatsko-duklianskej operácie z bojov počas 25. až 27. októbra 1944 a to:

* **Dobroslava** chotár obce akp NKP č. 11645 ako Expozícia vojenskej techniky – Karpatsko Dukelská operácia
* **Kapišová** pamätník - NKP č. 11641 s dvomi tankmi T-34 49°21′00″S 21°35′43″V﻿ / ﻿49,35012°S 21,59532°V﻿ / 49.35012; 21.59532
* **Kružlová** pamätník - NKP č. 11642 s ôsmimi tankmi T34/85, symbolizujúcimi tankovú rotu v útoku49°21′42″S 21°35′45″V﻿ / ﻿49,36169°S 21,59582°V﻿ / 49.36169; 21.59582
* **Nižná Pisaná** pamätník - NKP č 11643 s dvomi tankmi T-34 a húfnicou 49°23′06″S 21°36′03″V﻿ / ﻿49,38492°S 21,60089°V﻿ / 49.38492; 21.60089
* **Svidnička** pamätník - NKP č. 11646 s tankom T-34 49°22′58″S 21°34′10″V﻿ / ﻿49,38275°S 21,56955°V﻿ / 49.38275; 21.56955
* **Vápeník** pamätník NKP č. 11647 s tankom T-34 49°23′28″S 21°32′45″V﻿ / ﻿49,39099°S 21,54576°V﻿ / 49.39099; 21.54576
* **Vyšná Pisaná** pamätník v strede dediny a tank T-34 za dedinou, NKP č. 11644 49°24′21″S 21°36′37″V﻿ / ﻿49,40589°S 21,610171°V﻿ / 49.40589; 21.610171

* InfotabuľaInfotabuľa
* Pamätník pri vstupe do Údolia smrtiPamätník pri vstupe do Údolia smrti
* Pamätník v obci KapišováPamätník v obci Kapišová
* Kanónová húfnica, Nižná PisanáKanónová húfnica, Nižná Pisaná
* KrížKríž

### Pamätník Červenej armády

Pamätník Sovietskej armády vo Svidníku
Vo Svidníku stojí monumentálny mramorový pamätník Červenej armáde, národná kultúrna pamiatka. Bol odhalený 3. októbra 1954 pri príležitosti osláv 10. výročia karpatsko-duklianskej operácie. Autormi projektu boli českí architekti Ing. Karel Lodr, Jan Krumprecht a Václav Šedivý. Sochárske práce realizovali sochári – národní umelci Oskár Kozák, Jan Hana a zaslúžilý umelec František Gibala.

Pomník má výšku 37 m. Päťramenná hviezda na jeho vrchole meria 3,5 m. Čelné steny ohrady pamätníka výtvarne symbolizujú Slovenské národné povstanie a príchod Červenej armády. Na ľavej strane pamätníka je súsošie *Útok Sovietskej armády*, na pravej strane reliéf *Partizánska hliadka v Slovenskom národnom povstaní*. Pred širokým schodišťom pamätníka je bronzová socha sovietskeho seržanta; symbolizuje čestnú stráž, ktorá vzdáva hold nad mohylou padlých. Jej výška je 4 m a jej autormi sú Jan Bartoš a Jan Hana. Po bokoch sokla, na ktorom je postavená socha, sú vysekané položené mramorové lipové vence.

Architektonický komplex pamätníka dotvárajú dve pieskovcové súsošia: Hanovo *Stretnutie* a Gibalovo *Smelý pohľad do budúcnosti*. Na štvorcovom piedestáli, obelisku a pylóne pamätníka sú osadené veľkorozmerné mramorové reliéfy: *Zdvihnutie zástavy na slávu víťazstva*, *9. máj 1945*, *Ľudia vítajú svojich sovietskych osloboditeľov*, *Zvítanie partizánov so Sovietskou armádou* a *Dedina víta sovietskych vojakov*. Pri pamätníku pri stene sú vytvorené symbolické mramorové hrobky padlých príslušníkov sovietskej pechoty, tankistov, delostrelcov a letcov. Na hrobkách sú vytesané symboly rozlišovacích znakov týchto druhov sovietskych zbraní. V štyroch spoločných hroboch je pochovaných vyše 9 000 sovietskych vojakov.

V roku 1974 bol vytvorený na pravej strane pamätníka v blízkosti vojenského múzea Park bojovej techniky, v ktorom je rozmiestnená vojenská bojová technika používaná v čase Karpatsko-duklianskej operácie.

* Súsošie Smelý pohľad do budúcnostiSúsošie *Smelý pohľad do budúcnosti*
* Súsošie Vítanie osloboditeľovSúsošie *Vítanie osloboditeľov*
* Reliéf Partizánska hliadka v Slovenskom národnom povstaní'Reliéf *Partizánska hliadka v Slovenskom národnom povstaní'*
* Kameň informujúci o vyhlásení národnej kultúrnej pamiatky vo Svidníku.Kameň informujúci o vyhlásení národnej kultúrnej pamiatky vo Svidníku.
* Budova múzea v SvidníkuBudova múzea v Svidníku
* Park bojovej technikyPark bojovej techniky

Spravovanie duklianskeho bojiska a pamätníkov
---------------------------------------------

Pamätníky a celý areál vojenského prírodného múzea do roku 1959 spravoval ONV vo Svidníku, potom do roku 1965 Krajské pamiatkové stredisko v Prešove a od 1965 Duklianske múzeum vo Svidníku. Po vzniku samostatnej Slovenskej republiky v roku 1993 bolo múzeum premenované na Vojenské múzeum vo Svidníku. Stalo sa samostatnou organizáciou, ktorá spravovala celý areál Vojenského prírodného múzea a pamätníky. 

Duklianske múzeum bolo v roku 2004 transformované na múzejné oddelenie Svidník a je pričlenené pod novozriadené Vojenské múzeum Piešťany zriadené Vojenským historickým ústavom Bratislava. 

Od roku 1994 až do 2004 bolo Duklianske múzeum priamo v riadení Vojenského historického ústavu v Bratislave.

Referencie
----------

1. ↑   *Zoznam vybraných národných kultúrnych pamiatok* [online]. Bratislava: Pamiatkový úrad SR, [cit. 2016-06-23]. Dostupné online.
2. ↑   *Register nehnuteľných NKP* [online]. Bratislava: Pamiatkový úrad SR, [cit. 2016-06-23]. Dostupné online.
3. ↑   *Register nehnuteľných NKP* [online]. Bratislava: Pamiatkový úrad SR, [cit. 2016-06-23]. Dostupné online.
4. ↑  BA@CREATIV.SK, Creativ line - ateliér reklamy, www.creativ.sk,. *Na Dukliansky pamätník vrátia sochu z roku 1949 | Uszz.sk* [online]. www.uszz.sk, [cit. 2018-04-19]. Dostupné online. Archivované 2018-04-20 z originálu.
5. ↑   *Archivovaná kópia* [online]. [Cit. 2015-11-11]. Dostupné online. Archivované 2010-03-12 z originálu.
6. ↑
7. ↑
8. ↑
9. ↑
10. ↑
11. ↑
12. ↑
13. ↑   *Register nehnuteľných NKP* [online]. Bratislava: Pamiatkový úrad SR, [cit. 2016-06-23]. Dostupné online.

Literatúra
----------

* *Dukla a okolie*; Ivan Mindoš, Ervín Pauliak; Vlastivedno-turistický sprievodca, Bratislava 1984
* *Pochodne slobody*; Ján Hraško, Osveta 1964, str. 121; 123
* *Dejiny slovenského národného povstania 1944; Encyklopédia odboja a SNP, 5. zväzok*, Nakladateľstvo Pravda 1984
* *Encyklopédia Slovenska* I. zväzok A-D, Slovenská akadémia vied Encyklopedický ústav, Bratislava 1977
* *Malý lexikon architektúry*; Koch Wilfried; Tatran Bratislava 1975, str. 209

Iné projekty
------------

Commons
* Spolupracuj na Commons Commons ponúka multimediálne súbory na tému **Dukelské bojisko a pamätníky na Dukle a vo Svidníku**

| * z
* d
* u
Laborecká vrchovina |
| --- |
| Časti | 
* Medzilaborecká brázda
* Papínska brázda
* Repejovská brázda
* Mikovská brázda

 |
| Veľkoplošné chránené územia | 
* Chránená krajinná oblasť Východné Karpaty
* Národný park Poloniny

 |
| Národné prírodné rezervácie | 
* Komárnická jedlina

 |
| Prírodné rezervácie | 
* Beskyd
* Čertižnianske lúky
* Dranec
* Grúnik
* Haburské rašelinisko
* Hlboké
* Hostovické lúky
* Iľovnica
* Jarčiská
* Miroľská slatina
* Pod Demjatou

 |
| Kultúrne a historické pamiatky | 
* Dukelské bojisko a pamätníky na Dukle a vo Svidníku
* Údolie smrti
* Drevené chrámy

 |
| Vybrané vrcholy Laboreckej vrchovinyZoznam vrcholov | 
* Vysoký grúň (904)
* Hlboký vrch (893)
* Rydošová (877)
* Kýčerský grúň (870)
* Vrch nad Lazom (857)
* Paseky (848)
* Daňová (840)
* Stredný hrb (822)
* Hojdov (809)
* Ščoby (801)
* Košiarka (793)
* Brincová (784)
* Fedorkov (768)
* Ščob (764)
* Kľučkov (764)
* Magura (755)
* Jaseňovec (753)
* Stávok (752)
* Megelov grúň (752)
* Weretyszów (741)
* Čeršľa (721)
* Kýčera (721)
* Parilov (716)
* Skalné (715)
* Filipovský vrch (705)

 |
| Sedlá | 
* Čertižské sedlo
* Dukliansky priesmyk
* Kalinovské sedlo
* Laborecký priesmyk
* Lupkovský priesmyk
* Mazgalica
* Pod Stávkom
* Porubské sedlo
* Sedlo Javoriny

 |

| * z
* d
* u
Zoznam vybraných národných kultúrnych pamiatok na Slovensku\* |
| --- |
| Západné Slovensko | 
* Ruiny hradu, Beckov
* Bratislavský hrad s areálom
* Pamätník Slavín s areálom, Bratislava
* Devín, Slovanské hradisko
* Academia Istropolitana, Bratislava
* Evanjelické lýceum, Konventná ul. Bratislava
* Dóm sv. Martina, Bratislava
* Villa rustica, Dúbravka, Bratislava-Dúbravka
* Mohyla gen. M. R. Štefánika, Bradlo
* Červený Kameň, hrad s areálom
* Veľkomoravský dvorec Ducové
* Holíčsky hrad, Holíč
* Rímsky vojenský tábor Leányvár, Iža
* Protiturecká pevnosť, Komárno
* Fortifikačný systém mesta, Komárno
* Kostol sv. Juraja, Kostoľany pod Tríbečom
* Súbor pamiatok k osobnosti Ľudovíta Štúra, Modra
* Pamätný dom - SNR z r. 1848, Myjava
* Hrad a nálezisko staroslovan. osídlenia, Nitra
* Rotunda sv. Juraja, Skalica
* Hradisko Molpír, Smolenice
* Kláštorný komplex pavlínov, Šaštín
* Kaštieľ, Topoľčianky
* Trenčiansky hrad
* Univerzitné budovy, Trnava
* Rodný dom Ľudovíta Štúra, Uhrovec

 | Spišský hradDóm svätej Alžbety a Kostol sv. Michala v KošiciachRotunda svätého Juraja v SkaliciLesná úvraťová železnica vo VychylovkeSlavín v Bratislave |
| Stredné Slovensko | 
* Pamätné miesto SNP, Baláže – Kalište
* Mestský hrad s areálom, Banská Bystrica
* Pamätné budovy SNP, Banská Bystrica
* Mestský hrad v Banskej Štiavnici, Banská Štiavnica
* Banícka a lesnícka akadémia, Banská Štiavnica
* Hradisko Havránok, Bobrovník
* Hrad Bojnice
* Kaštieľ s areálom, Bytča
* Kláštor Benediktínskeho opátstva, Hronský Beňadik
* Mestský hrad s areálom, Kremnica
* Pamätný dom Čierny orol, Liptovský Mikuláš
* Budova Matice slovenskej, Martin
* Národný cintorín, Martin
* Prvá budova SNM, Martin
* Lesná úvraťová železnica - Výchylovka, Nová Bystrica
* Oravský hrad
* Pamiatky černovskej masakry, Ružomberok – Černová
* Súbor pamiatok k osobnosti Andreja Hlinku, Ružomberok
* Strečniansky hrad
* Kaštieľ s areálom, Svätý Anton
* Zvolenský hrad

 |
| Východné Slovensko | 
* Farský kostol sv. Egýdia, Bardejov
* Mestská radnica, Bardejov
* Kaštieľ s areálom, Betliar
* Červený kláštor, kláštor kartuziánov
* Pamätník roľníckej vzbury 1831, Haniska
* Kláštor Premonštrátskeho konventu, Jasov
* Budova Evanjelického lýcea, Kežmarok
* Drevený artikulárny kostol, Kežmarok
* Budova vyhlásenia Košického vlád. programu, Košice
* Dóm sv. Alžbety, Košice
* Krásna Hôrka, hrad
* Farský kostol sv. Jakuba, Levoča
* Solivar s areálom, Prešov
* Evanjelické kolégium, Prešov
* Spišský hrad
* Kaštieľ v Strážkach, mestskej časti Spišskej Belej
* Evanjelický kostol, Štítnik
* Dukelské bojisko a areály cintorínov, Vyšný Komárnik
* Farský kostol sv. Ducha, Žehra

 |
| Celé Slovensko | 
* Východoslovenské drevené kostoly
* Prvé slovenské patronátne gymnáziá
* Stredoveké nástenné maľby

 |
| Hnuteľné NKP | 
* Dielo Majstra Pavla z Levoče
* Historický fond Diecéznej knižnice, Nitra
* Dielo Jána Szilassyho

 |
| \* názvy národných kultúrnych pamiatok ako sú na uvedené na zozname Pamiatkového úradu Slovenskej republiky  |